stanford-oval/wikipedia huggingface dataset:
בית הכנסת הגדול באוני
הערות שוליים

1 2  ראש ממשלת גאורגיה השתתף בטקס חגיגת 120 שנה לבית הכנסת באוני, כתבה באתר ה-JTA
↑  שותה בוסתנישווילי: שרטוטים של בית הכנסת
1 2  אוני הבודדת, בכתב הכת העת טאבלט
| --- | --- |
בקרת זהויות :  NKC: zmp20211128156 
מבט עילי על בית הכנסת, ניתן להבחין בציור הקיר המתאר את מעמד הר סיני מעל לארון הקודש
ג'ונתן מנסה

ג'ונתן מנסה (באנגלית: Jonathan Mensah; נולד ב-13 ביולי 1990) הוא כדורגלן גנאי המשחק בעמדת המגן בניו אינגלנד רבולושן.
קריירת מועדונים

מנסה התחיל את הקריירה שלו במחלקת הנוער של אשנטי גולד מליגת העל הגנאית. בגיל 17 בלבד הוא עלה לקבוצה הבוגרת ורשם 29 הופעות וכבש שני שערים.
בספטמבר 2008 חתם בפרי סטייט סטארס מליגת העל של דרום אפריקה. ב-10 בינואר 2009 הבקיע את שער הבכורה שלו בקבוצה בניצחון 2–3 נגד אמזולו. בקיץ 2009 הרשים במבחנים בפנאתינאיקוס ההיוונית, אך לא חתם עקב מחסת הזרים המלאה.
ב-1 בינואר 2010 מנסה חתם באודינזה מהסרייה א' והושאל מיידית לגרנאדה מהליגה הספרדית השלישית, אך במהלך העונה לא שותף באף משחק. ב-29 באוגוסט 2010 ערך את הופעת הבכורה שלו בקבוצה בהפסד 1–4 נגד ריאל בטיס. ב-21 בנובמבר, הבקיע את שער הבכורה שלו בקבוצה בהפסד 2–3 לנומנסיה. מנסה היה שותף לעלייה של גרנאדה ללה ליגה אחרי 35 עונות.
ב-8 ביולי 2011 מנסה חתם לארבע שנים באוויאן מליגת העל הצרפתית. ב-21 בספטמבר, מנסה ערך את הופעת הבכורה שלו בקבוצה בהפסד 0–2 לאולימפיק מרסיי. כעבור כמה שבועות, נפצע בברכו במהלך משחק נבחרתו וגמר את העונה. ב-19 במאי 2015, מנסה הושעה על ידי פיפ"א לארבעה חודשים לאחר שחתם שלא כחוק באוויאן, עת היה תחת חוזה באודינזה. לאחר סיום ההשאלה, חתם על חוזה חדש בקבוצה.
ב-23 בפברואר 2016 מנסה חתם באנז'י מחצ'קלה תמורת 150 אלף אירו. את הופעת הבכורה שלו עבור אנז'י, ערך בהפסד 0–1 לאמקאר פרם.
ב-10 בפברואר 2023 מנסה חתם בסן חוזה ארת'קווייקס.
ב-4 בינואר 2024 חתם בניו אינגלנד רובולושן.
קריירה בינלאומית

בצעירותו, שיחק מנסה בנבחרת גאנה עד גיל 20 וזכה עמה באליפות אפריקה עד גיל 20 בכדורגל ובגביע העולם בכדורגל עד גיל 20 בשנת 2009. ב-31 במאי 2009 ערך את הופעת הבכורה שלו בנבחרת אוגנדה. ב-8 בפברואר 2011, הבקיע את שער הבכורה שלו בנבחרת 1–4 נגד טוגו.
מנסה, השתתף עם הנבחרת בגביע אפריקה לאומות בשנים 2010, 2012, 2013, 2015, 2017 ו-2019 ובנוסף גם במונדיאל 2010 ומונדיאל 2014.
תארים

הליגה הספרדית השלישית: 2009/2010
פלייאוף העלייה ללה ליגה: 2011
אליפות אפריקה לנוער: 2009
גביע העולם בכדורגל עד גיל 20: 2009
ברית עולם - תנועת ההתנדבות הישראלית יהודית הבינלאומית

ברית עולם – תנועת ההתנדבות הישראלית היהודית הבינלאומית הוא ארגון שהוקם בשנת 2005 על ידי קבוצת ישראלים המאמינים כי על החברה הישראלית בשותפות עם התפוצות היהודיות בעולם לעשות למימוש ערכי תיקון עולם. הארגון רואה בהתנדבות ובאזרחות פעילה תנאי הכרחי לקיומה של חברה צודקת, מעורבת, סולידארית ורגישה. מתוך כך פועל הארגון לשילובם של מתנדבים בעשייה הומניטארית במדינות מתפתחות ובפיתוח פרויקטים קהילתיים ארוכי טווח, בשותפות עם ארגוני פיתוח מקומיים וסוכנויות פיתוח בינלאומיות הפעילות בקהילות היעד השונות.
הארגון משלב בעשייתו פעילות התנדבותית של אזרחי ישראל ושל קהילות יהודיות בתפוצות במרקם עשיר של תוכניות פיתוח וסיוע בינלאומיים, תוך מתן דגש מיוחד על קידום תוכניות להעצמת ילדים, בני נוער ומשפחותיהם, פועל לפיתוח רשת גלובלית של תוכניות קהילתיות, חברתיות וחינוכיות בקהילות בעלות שונות תרבותית גבוהה זו מזו, ופועל לקידום סובלנות ופתיחות לפלורליזם תרבותי בקרב ילדים, בני נוער וקהילותיהם.
ברית עולם רשומה כחברה לתועלת הציבור ופועלת כמוסד ללא כוונת רווח. יו"ר הארגון הוא ד"ר מייק נפתלי.
מטרות הארגון

פיתוח והפעלת תנועת התנדבות ישראלית-יהודית בינלאומית המבוססת על ערכיה האוניברסליים וההומניטאריים של תרבות ומסורת ישראל. שילובן של כל קבוצות השייכות התרבותיות, החברתיות והדתיות בישראל בפעילות התנועה.
ייזום והקמת תוכניות פיתוח בתחומי הבריאות הקהילתית, ילדים ובני נוער, אומנויות והעצמת נשים בקהילות חלשות ונזקקות ברחבי העולם.
הפעלת מגוון תוכניות התנדבות ופיתוח קהילתי המבוססות על ידע, ניסיון ומומחיות ישראלית.
סיוע לפליטים ולמבקשי מקלט בישראל ובעולם ובמיוחד במדינות אפריקאיות.
הגשת סיוע הומניטארי בעת מצבי משבר ואסון בינלאומיים.
"סוד להבות של תקווה" - פיתוח תוכניות העוסקות בשואה, במורשת ובתרבות היהודית וביכולתה להעניק תקווה במצבי סבל קיצוניים.
פיתוח תוכניות דגם חינוכיות ייחודיות וחדשניות לילדים, נוער וקהילות בארץ במשותף עם עמותת טופז – במסגרת המרכז ליזמות וחדשנות חברתית.
חינוך וחיזוק השייכות וקשרי הגומלין בין ישראלים צעירים וצעירים יהודיים בתפוצות באמצעות התנדבות למען קהילות נזקקות בעולם.
מיזמים > פיתוח תוכניות קהילתיות

אוגנדה מהווה כיום זירת פיתוח מרכזית לתוכניות קהילתיות של ברית עולם. בקמפלה יזמו והקימו קבוצת מתנדבים ישראלים מרכז יום לילדים - Little Light Children's Center - לילדים משכונות העוני בנמונגו, ילדי פליטים ממלחמת האזרחים המתחוללת בצפון המדינה מזה קרוב ל-20 שנה. התוכנית נתמכת ומלווה על ידי הקהילה העסקית הישראלית המקומית. תוכניות נוספות כוללות שיגור רופאים ישראלים מתנדבים לתקופות ממושכות לפעילות בשכונות מצוקה ואזורים כפריים, תוכנית המתקיימת בשותפות עם הארגון האמריקאי GYPA, הקמת בית ספר לאומנויות לנוער בסיכון בקמפלה מוזות אוגנדה בשותפות עם NIAAD – האקדמיה הבינלאומית לאומנות ועיצוב והמכללה האקדמית תל חי בגליל העליון, שיגור משלחות סטודנטים, שיגור מתנדבים לכפר היהודי-אפריקאי אבויודיה, ועוד.
לצד תוכנית זו פעילה ברית עולם במדינות אפריקאיות נוספות ובכללם בטנזניה (פיתוח והקמת מרכז לבני נוער, רבים מהם סובלים ממחלות שונות בשל ריבוי פלואור במי התהום), דרום אפריקה, אתיופיה ועוד. ארגון הג'וינט העולמי JDC-IDP מסייע רבות בפיתוח התוכניות השונות באוגנדה.
מיזמים > סיוע הומניטארי בזמן אסון

במהלך אסון הצונאמי בשנת 2005 שיגרה ברית עולם עשרות מתנדבים מומחים בתחומי הרפואה והפוסט טראומה להודו ולסרי לנקה. בשנת 2008 פעלה ברית עולם להקמת "נתן – הקואליציה הישראלית לסיוע הומניטארי בינלאומי" בשותפות עם הקרן ההומניטארית של התנועה הקיבוצית וארגונים רבים נוספים. נתן מהווה כיום פלטפורמה קואליציונית של ארגוני סיוע הומניטאריים ישראלים, מוסדות הכשרה בינלאומיים וארגוני חברה אזרחית הפועלים במשותף לסייע לקהילות ולמדינות הנקלעות למשבר הומניטארי בעקבות אסונות טבע ומשברים מעשי אדם. הקואליציה מאגדת את מיטב הידע, הניסיון והמומחיות של ארגוני הסיוע ההומניטאריים בישראל ושל מוסדות הדרכה והכשרה, תוך ניצול יעיל של משאבים, תיאום הפעולות בין הארגונים החברים ויידוע הציבור הרחב ומוסדות ומערכות שלטוניים במבצעים ובפעילויות השונות. במסגרת נתן שוגרו ב-2008 לגאורגיה מספר משלחות סיוע לפליטים הגאורגים לצורך הגשת סיוע רגשי, טיפול בפוסט טראומה, מזון ומחיה ובנושאי חינוך, בריאות ורווחה.
מיזמים > סיוע לפליטים

תוכניות סיוע לפליטים בישראל ובאפריקה ובכלל זה שותפות עם ארגון לתת, התאחדות הסטודנטים וארגון הסטודנטים היהודי העולמי בפרויקט באנד-אייד לסיוע לקורבנות רצח העם והטרור במזרח קונגו, שיגור סיוע הומניטארי לילדי פליטים יתומים מדארפור במחנה צירקולה באתיופיה, הענקת סיוע הומניטארי מגוון לפליטים אפריקאים בישראל - במיוחד תמיכה בילדים ובני נוער וקידום הקמת מרכז עבורם, קידום נושאי מדיניות ועוד. בין היתר בפרויקט "הגר ומרים – ברית נשים אפריקה ישראל": מתן סיוע וליווי לנשים לפני ואחרי לידה בישראל בשל ניתוקן ממערכות התמיכה הטבעיות במשפחתן ובארצן, ובשל אי זכאותן לשירותי בריאות ורווחה בישראל.
מיזמים > תוכניות התנדבות ושיגור מתנדבים

הפעלת תוכניות סיוע משותפות לישראלים וליהודים במסגרת ולאחר מלחמת לבנון השנייה ובכלל זה במסגרת Go Galilee של פרויקט מסע.
מיזמים > פיתוח תוכנית משותפת עם תוכנית בצדק

Life (ראשי תיבות: Leading International-Israeli Fellowship Experience), הרוקמת פעילות משותפת של צעירים ישראלים וצעירים יהודיים בתוכניות משותפות בישראל ובמדינות מתפתחות תוך מתן דגש על היכרות עם ערכי התרבות היהודית והחברה הישראלית לצד פיתוח עשייה הומניטרית בינלאומית, מנהיגות קהילתית, ויזמות חברתית. התוכנית מופעלת כיום בישראל ובהודו ומשתתפים בה צעירים ישראלים וצעירים יהודיים מאנגליה וארצות הברית. המתנדבים בתוכנית פעילים במשותף במשך תשעה חודשים מלאים.
תוכנית "רואים עולם" שבמסגרתה שוגרו עשרות צעירים ישראלים לפעילות הומניטרית בתחומי החינוך הבלתי פורמלי, הבריאות ופיתוח קהילתי במדינות שונות ובכללם לאוגנדה, אתיופיה, קניה, טנזניה, דרום אפריקה, פרו, סרי לנקה, הודו ועוד. מתנדבים אלה יצאו כמתנדבים יחידים ובמסגרת משלחות סטודנטים משותפות עם אוניברסיטת תל אביב ואוניברסיטת חיפה.
ג'ואי בראג

| --- | --- |

 לידה:  20 ביולי 1996 (בן 28) יוניון סיטי, קליפורניהארצות הברית
 מדינה:  ארצות הברית 
 תקופת הפעילות:  מ-2012
 מקום לימודים:  James Logan High School 
 פרופיל ב-IMDb
 
ג'ואי פרנקלין בראג (באנגלית: Joey Franklin Bragg; ‏נולד ב-20 ביולי 1996) הוא שחקן אמריקאי-יהודי, הידוע בעיקר בשל תפקידו כג'ואי רוני מהסדרה הקומית של ערוץ דיסני "ליב ומאדי".
ביוגרפיה

בארג נולד בעיר יוניון סיטי שבאזור מפרץ סן פרנסיסקו, קליפורניה. בילדותו, שיחק הוקי קרח בתיכון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | The Outfield | אוסטין יורק |  |
| 2018 | אב השנה | בן |  |
| TBA | Reach | ריצ'רד |  |
| TBA | Sid Is Dead | סיד סנדאגר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | פרד 3: מחנה פרד | מאגו | סרט טלוויזיה של ניקלודיאון |
| 2017-2013 | ליב ומאדי | ג'ואי רוני | תפקיד ראשי (4 עונות); 80 פרקים |
| 2014 | ג'סי | ג'ואי רוני | פרק: "Jessie's Aloha-holidays with Parker and Joey" |
| 2015 | הנסיעה הפרועה של מארק וראסל | מארק וולנר | סרט טלוויזיה של ערוץ דיסני |
| 2015 | The Hotwives of Las Vegas | נער מתבגר | פרק: "Labor of Love" |
| 2016 | Foursome | סטן | סדרת רשת; פרק: "After Shocker" |
| 2016 | מחשבות פליליות | קייל אקלנד | פרק: "The Anti-Terror Squad" |
| 2017 | קיץ אמריקני חם ורטוב: כעבור עשר שנים | סת' | 3 פרקים |
| 2019-2017 | Betch | טוני | סדרת רשת; 5 פרקים |
| 2018 | משפחת רעם | באלפור / הגיימר | פרק: "The Thunder Games" |
| 2018 | אהבה יומיומית | בן | פרק: "Soulmate Psychic" |
| 2021 | Call Your Mother | פרדי ריינס | תפקיד ראשי; 13 פרקים |
בלוטת יותרת הכליה

| --- | --- |

 שיוך:  בלוטה אנדוקרינית, corticomedullary organ, ישות אנטומית מסוימת 
 אספקה עורקית:  עורקי יותרת הכליה העליונים, עורק יותרת הכליה האמצעי, עורק יותרת הכליה התחתון 
 ניקוז ורידי:  וריד יותרת הכליה השמאלי 
 ניקוז לימפטי:  Lumbar lymph nodes 
 תיאור ב:  האנטומיה של גריי (מהדורה 20) (1278) 
 מזהים
 לטינית (TA98):  glandula suprarenalis 
 טרמינולוגיה אנטומיקה:  A11.5.00.001 
 TA2 (2019):  3874 
 FMA:  9604 
 קוד MeSH:  A06.300.071 
 מזהה MeSH:  D000311 
 מערכת השפה הרפואית המאוחדת:  C0001625 
 
בלוטות יוֹתֶרֶת הַכִּלְיָה (לעיתים בלוטות הטוחה או אדרנל) הן שתי בלוטות אנדוקריניות הממוקמות כל אחת על המשטח העליון של הכליה.
בעוד ששמן נובע מסמיכותן הפיזית לכליות, הפעילות והתפקידים של בלוטות יותרת הכליה שונים בתכלית השינוי מאלו של הכליות. בלוטות יותרת הכליה מווסתות את האיזון של תפקודים רבים בגוף האדם על ידי הפרשה הורמונלית של קורטיזול ואדרנלין.
אנטומיה

בלוטות יותרת הכליה ממוקמות בבטן האחורית העליונה באזור החוליה ה-12, בצמוד לחלקו המרכזי של הקוטב העליון של שתי הכליות ומתחת לסרעפת. יש להן צורה משולשת והן מופרדות מן הכליות על ידי רקמת חיבור סיבית. משקל כל בלוטה כ-5 גרם. לכל בלוטה שני חלקים:
הקליפה (הקורטקס) - בעלת גוון צהבהב, המתקבל עקב כמות גדולה של כולסטרול בחלק זה.
הליבה (המדולה) - בצבע אדום כהה או אפור.
בדומה לבלוטות אנדוקריניות אחרות בגוף, בלוטות יותרת הכליה מקבלות אספקת דם עורקית ממספר מקורות וניקוז ורידי מרכזי אחד. תאי כרומפין נמצאים בליבה.
חלקי הבלוטה

בכל אחת מבלוטת יותרת הכליה יש חלק חיצוני המכונה "קליפה" וחלק שני המכונה "מוח"-הבלוטה, או ליבת הבלוטה. כל אחד מהחלקים האלו הוא בלוטת הפרשה פנימית, אך התפקיד והמבנה של כל אחד מהם שונים.
חלקי הבלוטה > קליפה

הקליפה היא החלק החיצוני של בלוטת יותרת הכליה. הקליפה חיונית לחיי האדם. היא מגורה על ידי הורמון של בלוטת יותרת המוח, ה-ACTH AdrenoCortico Trophic Hormone. רמות גבוהות של קורטיזול בדם מדכאות את יצירת ה-CRH בהיפותלמוס ו-ACTH בבלוטת יותרת המוח.
הקליפה מפרישה קורטיקוסטרואידים:
גלוקוקורטיקואידים (בעיקר קורטיזול) המשפיעים על חילוף החומרים בגוף. יחד עם הורמון הקורטיקוסטרון משפיע על המערכת חיסונית.
אנדרוגנים המשפיעים מעט על בלוטות המין.
מינרלוקורטיקואידים - אלדוסטרון הפועל על הכליות בקידום ספיגה מחדש של יוני נתרן (Na+) לתוך הדם. בעקבות הנתרן נכנסים גם מים וכך הנפח במחזור הדם ולחץ דם נורמלי נשמרים.
חלקי הבלוטה > ליבה

הליבה היא החלק הפנימי של בלוטת יותרת הכליה והיא מכונה גם "מוח"-הבלוטה. הליבה חיונית לחיי האדם. תאי כרומפין מגורים על ידי מערכת העצבים הסימפתטית ומייצרים אדרנלין ונוראדרנלין בהתאם לתגובת "הילחם או ברח" ("Fight or Flight"), כדי להתמודד עם לחץ נפשי או גופני.
אדרנלין (קרוי גם אפינפרין) מגביר את קצב פעימות הלב, גורם לעלייה ברמת הסוכר בדם, להרחבת כלי דם המובילים דם אל שרירים מסוימים, לכיווץ כלי דם המובילים דם לעור ולמעיים, ולפעולות נוספות.
נוראדרנלין (קרוי גם נוראפינפרין) מכווץ את כלי הדם.
תפקוד הבלוטה

הורמוני הבלוטה משפיעים על תגובת הדחק של הגוף, כלומר תפקוד הגוף במצבי לחץ קיצוניים. בעת מצוקה, כמות הורמוני הדחק עולה ולכן עולות גם הדרישות מהבלוטה. במקרה של תפקוד לא תקין של הבלוטה ייתכן קושי בהתמודדות עם מצבי לחץ שונים כגון רעש, אור חזק ומצבים נפשיים שונים. נמצאה רשימה ארוכה של מחלות הקשורות בדחק, כגון בעיות ריכוז, קשב וזיכרון ובעיות נפשיות - דיכאון, חרדה ועוד.
תפקוד הבלוטה > מחלות

תת-פעילות בלוטת יותרת הכליה (היפואדרנליזם)
מחלת אדיסון
סרטן בלוטות יותרת הכליה
מחלת Waterhouse-Friderichsen - מחלה הנגרמת על ידי מנינגוקוק ("החיידק האלים")
היפרפלזיה מולדת של יותרת הכליה - אין הפרשה מספקת של קורטיזול ואלדוסטרון. הפרשת האנדרוגנים מוגברת.
תסמונת קושינג
תסמונת MEN
נוירובלסטומה - גידול ממאיר המתפתח בדרך-כלל מליבת בלוטות יותרת הכליה
פאוכרומוציטומה - גידול שפיר המתפתח בדרך-כלל בליבת בלוטות יותרת הכליה. הגידול גורם להפרשה מוגברת של אדרנלין ונוראדרנלין המשפיעים על קצב הלב, עליה בלחץ הדם, כאבי ראש ותיאבון מוגבר.
תסמונת קון - היפראלדוסטרוניזם ראשוני
משבר אדיסוניאני
ראו גם

בלוטות
אדרנלין
אלדוסטרון
ביאורים

↑  ממקור מקראי. מדרשי חז"ל לתהלים ”הֵן אֱמֶת חָפַצְתָּ בַטֻּחוֹת וּבְסָתֻם חָכְמָה תוֹדִיעֵנִי.” (פרק נ"א, פסוק ח') שהמושג מתייחס לכליות.
הערות שוליים

1 2 3 4 5  רוברט ס. וודוורת, פסיכולוגיה, תל אביב: מסדה, 1965.
| --- | --- |
בקרת זהויות :  NLI: 987007292945905171  BnF: cb119650578 (data)  GND: 4171381-3  LCCN: sh85000998  NDL: 00563655  NKC: ph358659  TA98: A11.5.00.001 
מבט קדמי
מבט אחורי
בניין הסוכנות היהודית

| --- | --- |

 מידע כללי
 סוג:  בניין 
 כתובת:  רחוב אליעזר קפלן 12
 מיקום:  תל אביב-יפו 
 מדינה:  ישראל 
 הקמה ובנייה
 תאריך פתיחה רשמי:  שנות ה־70
 סגנון אדריכלי:  ברוטליזם
 מידות
 קומות:  6
 קואורדינטות:  32°04′25″N 34°47′03″E﻿ / ﻿32.0736°N 34.7842°E﻿ / 32.0736; 34.7842
  מפת מיקום  מפה דינמית   (למפת תל אביב מוגדלת) בניין הסוכנות היהודית(למפת תל אביב רגילה) בניין הסוכנות היהודית(למפת גוש דן רגילה) בניין הסוכנות היהודית(למפת גוש דן מוגדלת) בניין הסוכנות היהודית  he בניין הסוכנות היהודיתhe בניין הסוכנות היהודיתמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בניין הסוכנות היהודית (או בניין ההסתדרות הציונית) הוא בניין משרדים, השוכן בשולי מתחם הקריה בתל אביב, ברחוב קפלן (בין רחוב דובנוב ורחוב לאונרדו דה וינצ'י). הבניין משמש כמטה הסוכנות היהודית, הזרוע המבצעת של ההסתדרות הציונית העולמית.
היסטוריה

הבניין, שגובהו 6 קומות, נבנה בשנות ה־70 ברוח הברוטליזם. הוא עשוי מבטון חשוף וכולל רכיבי הצללה אופייניים לתקופה - בריז-סוליי. מאז בנייתו הוא משמש כמטה הסוכנות היהודית.
ישנם תכנונים להרוס את הבניין, ולבנות במקומו גורד שחקים בשם מגדל הסוכנות היהודית.
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
בלוטת יותרת המוח

| --- | --- |

 שיוך:  בלוטה אנדוקרינית, lobular organ, ישות אנטומית מסוימת 
 אספקה עורקית:  Superior hypophysial artery, inferior hypophysial artery 
 תיאור ב:  האנטומיה של גריי (מהדורה 20) (1275) 
 מזהים
 לטינית (TA98):  glandula pituitaria 
 טרמינולוגיה אנטומיקה:  A11.1.00.001 
 TA2 (2019):  3853 
 מזהה נרולוקס:  birnlex_1353 
 FMA:  13889 
 קוד MeSH:  A06.300.747 
 מזהה MeSH:  D010902 
 מערכת השפה הרפואית המאוחדת:  C0032005 
 
מיקומה של בלוטת יותרת המוח
בלוטת יוֹתֶרֶת הַמּוֹחַ (באנגלית: Pituitary Gland) המכונה גם הִיפּוֹפִיזָה (Hypophysis) היא בלוטה קטנה הממוקמת בבסיס הגולגולת באוכף הטורקי (Sella Turcica).  ההיפופיזה מתפתחת בעובר מהכיס על שם רתקה (Rathke's Pouch), צורתה כצורת אפון, משקלה 0.5 גרם וקוטרה 1 ס"מ.
ההיפופיזה היא איבר חיוני מאוד, תפקידה הוא בעיקר הפרשה אנדוקרינית (כלומר, הפרשה לדם במטרה לפעול על איברים מרוחקים) של הורמונים טרופיים (Tropic) באדנוהיפופיזה ושל ההורמון האנטי-דיורטי (ADH) בנוירוהיפופיזה. הורמוני ההיפופיזה הם כולם הורמונים פפטידיים. בעבר נקראה ההיפופיזה כולה "בלוטת-העל" של המערכת ההורמונלית בעקבות תצפיות על תפקידה החיוני לוויסות ההפרשה של הורמונים שונים, אך כיום ידוע שבלוטה זו נשלטת כמעט לחלוטין על ידי ההיפותלמוס מעליה.
מבנה

הבלוטה מחוברת אל ההיפותלמוס מעליה על ידי גבעול רקמה דק (Infundibulum). הבלוטה מחולקת לשתי אונות צמודות אנטומית אך נבדלות לחלוטין תפקודית: היפופיזה קדמית (=אדנוהיפופיזה) והיפופיזה אחורית (=נוירוהיפופיזה). בין שני החלקים נמצא החלק האמצעי (Pars Intermedia), חלק זה קטן מאוד באדם.
מבנה > האדנוהיפופיזה

האדנוהיפופיזה בנויה משלושה חלקים:
pars distalis - החלק המרוחק.
pars tuberalis - החלק הצינורי.
pars intermedia – החלק האמצעי. אזור המגע בין האנדוהיפופיזה והנוירוהיפופיזה. הוא מתנוון במהלך ההתפתחות העוברית ולרוב לא קיים כלל אצל אדם בוגר. רק חלק קטן מהתאים באזור זה שורדים ומציגים פעילות. בעובר תאי החלק האמצעי מפרישים MSH, האחראי על פיגמנטציה (יצירת מלנין) מ-ACTH.
מבנה > הנוירוהיפופיזה

הנוירוהיפופיזה בנוי גם היא משלושה חלקים:
pars nervosa – האזור שבתוך העצם. משם מופרשים ואזופרסין (ADH) ואוקסיטוצין.
median eminence - האזור שמתחת להיפותלמוס.
infundibular stalk – אזור גבעולי המחבר בין pars nervosa וה median eminence. זו שלוחה של ההיפופיזה לכיוון ההיפותלמוס.
סוגי תאים

בהיפופיזה מספר טיפוסי תאים. כל סוג תא מתפתח ומפריש הורמונים בזמנים שונים בהתפתחות העובר.
התאים הבאים נמצאים באונה הקדמית ב-pars distalis, ומופעלים דרך מערכת השער מההיפותלמוס. לכולם מערכת משוב שלילי המאפשרת לשמור על הומיאוסטזיס:
תאים somatotrope, סומטוטרופיים - מפרישים את הורמון הגדילה GH.
תאים lactotrope, לקטוטרופיים - מפרישים את הורמונים פרולקטין. הוא דומה מאוד להורמון הגדילה, אך הוא קשור ליצירת חלב.
תאים thyrotrope, תירותרופיים - מפרישים TSH.
תאים gonadotrope, גונדותרופיים - מפרישים הורמוני LH ו-FSH.
תאים corticotrope, קורטיקוטרופיים - מפרישים ACTH. ההורמון הראשון שמופרש פה. הוא נוצר באינטראקציה שבין הדיינצפלון ותקרת הפה.
אדנוהיפופיזה > ציר הורמונלי

האדנוהיפופיזה וההיפותלמוס פועלים יחד ליצירת צירים הורמונליים השולטים על פונקציות גופניות רבות. ציר הורמונלי הוא מושג תפקודי המתייחס למערכת הבקרה והאיזון השולטת על הורמון מסוים.
היפותלמוס - פעולת המערכת מתחילה בהיפותלמוס. אזור זה במוח מפריש הורמון משחרר (X Releasing Hormone, XRH) כתוצאה מגירוי של מרכזים עליונים יותר, שחלקם קשורים להכרה וחלקם אוטונומיים וקשורים למחזורי ערות-שינה וכדומה. הורמון זה מופרש אל מערכת השער (Portal System), מערכת כלי דם החובקת את האדנוהיפופיזה.
אדנוהיפופיזה - בזכות מערכת השער, ה-XRH מגיע מהר מאוד אל התאים באדנוהיפופיזה, ולכל XRH ישנם תאים באדנוהיפופיזה עם רצפטורים מתאימים המגיבים אליו. התאים מגיבים אל הורמון זה בהפרשת הורמון טרופּי (X Tropic/Stimulating Hormone, XTH/XSH) המופרש למערכת הדם הכללית של הגוף. ההורמון מסתובב בכל הגוף וחולף ליד כל תא ותא. מבין כל תאים אלה, רק אלה בעלי הרצפטור ל-XTH מגיבים.
בלוטה פריפרית - התאים בעלי הקולטן המתאים נמצאים באזורים שונים בגוף. קשירת ה-XSH גורמת לשני דברים: ריבוי התאים המפרישים והפרשת ההורמון המתאים (X). ההורמון משוחרר כמעט תמיד אל מערכת הדם ופועל באתרים שונים בגוף, בהתאם לתפקידו.
מהמאפיינים החשובים ביותר של הציר ההורמונלי הוא המשוב השלילי. במטרה להגיע לרמה מדויקת מאוד של ההורמון (X), כל מרכיב בציר מפחית את ההפרשה של עצמו ושל כל החומרים שקדמו לו. כך, לדוגמה, XSH מפחית את XRH בעוד ש-X מפחית גם את XSH וגם את XRH. הפעולה החזקה ביותר היא תמיד של ההורמון הסופי (X), שברמה מספיק גבוהה יכול לעצור לחלוטין את הפרשת ההורמונים הקודמים.
ישנו מקרה אחד בפיזיולוגיה הנורמלית באדם שאינו במהלך הריון, שבו קיים מצב של משוב חיובי. מצב זה מתרחש במחזור החודשי הנשי לקראת הביוץ. בזמן זה, הורמון האסטרוגן מעודד את הפרשת ההורמון LH, שהוא ההורמון הטרופּי האחראי על הפרשתו של האסטרוגן מלכתחילה.
נוירוהיפופיזה

הנוירוהיפופיזה היא המשך ישיר של שלוחות תאים (אקסונים) השוכנים בהיפותלמוס. אקסונים אלה עוברים דרך הגבעול ומסתיימים בכלי דם ליד ההיפופיזה. הנוירוהיפופיזה אינה מייצרת, לפיכך, הורמונים בעצמה, אלא מאחסנת ומפרישה הורמונים שנוצרו בתאי ההיפותלמוס. הנוירוהיפופיזה מפרישה בעיקר את ההורמון נוגד ההשתנה ADH, הנקרא גם ארגינין וזו-פרסין (AVP), ואת ההורמון אוקסיטוצין. לאוקסיטוצין תפקיד בלידה וגורם לכיווץ הרחם ולהפסקת הדימום. ADH מופרש כאשר הדם מרוכז יתר על המידה (לדוגמה בהתייבשות) או כאשר נפח הדם נמוך (לדוגמה, כתוצאה מדימום) ומטרתו לצמצם את אובדן הנוזלים דרך הכליה. את תפקידו זה הוא מבצע על ידי עידוד ספיגת מים בצינור המאסף הכלייתי.
חוסר ב-ADH גורם ל-Diabetes Insipidus ('העברה תפלה', משמעות השם Diabetes (אטימולוגיה)). מחלה זו מתבטאת בצמא ובהשתנה מרובה, ובמצב קיצוני בהתייבשות מסכנת חיים. הטיפול הוא במתן ADH חיצוני או בטיפול תרופתי שמטרתו להגביר את פעילות ה-ADH הקיים, או, לחלופין, לעודד מנגנונים אחרים בגוף שמשפיעים על צמצום אובדן מים.
יתר הפרשת ADH נקרא (Syndrome Of Inappropriate ADH Secretion (SIADH וגורם לחוסר נתרן בדם. הטיפול במצב זה הוא על ידי הגבלת שתייה, תוספת מלחים, או, במצב קיצוני, מתן תרופות משתנות.
מחלות

מחלות מסוגים רבים פוגעות בהיפופיזה. מחלות אלה יכולות לפגוע בציר מסוים או בצירים כולם. נזק להיפופיזה כולה גורם למצב הנקרא פן-היפופיטואיטריזם (Panhypopituitarism) שבו כל ההורמונים הטרופיים חסרים. חוסר של ההורמונים הטרופיים השונים יכול להיות מצב מסכן חיים, אך ישנם תחליפים יעילים לכל אחד מההורמונים, ומרגע האבחנה ניתן לספק טיפול יעיל למצבי החוסר ההורמונליים.
ההפרעות השונות:
Isolated Hormone Deficiency - מצב שבו ייתכן חסר מבודד של כל אחד ואחד מהורמוני ההיפופיזה בעקבות מוטציות גנטיות שונות.
Multiple Pituitary Hormone Deficiency (MPHD) - זהו מצב גנטי הנובע מחוסר של אחד מגורם שעתוק (Transcription Factors) החיוניים להתפתחותה של ההיפופיזה. במצב זה בדרך-כלל נראה חסר ב-TSH, ב-GH, בפרולקטין ולעיתים בגונדוטרופינים.
אדנומה באדנוהיפופיזה - המצב הנפוץ ביותר הגורם להפרשת יתר. זהו למעשה גידול שפיר (ראו גידולי היפופיזה) של סוג תאים מסוים (או שילוב שלהם) המתרבים באופן מהיר ומפרישים את ההורמון המתאים אך עם תגובה פחותה למשוב השלילי. האדנומות הנפוצות ביותר הן אלו המפרישות פרולקטין, כשאחריהם נמצאות אלו המפרישות LH/FSH ו-ACTH. הנדירה ביותר היא זו המפרישה TSH. תיתכן גם אדנומה שאינה מפרישה דבר. הנזק מהאדנומה נובע הן מהפרשת יתר והן מלחץ סביבתי, בייחוד בהתחשב בקרבתה של ההיפופיזה לתצלובת הראייה (Optic Chiasm), מבנה חשוב מאוד במערכת הראייה.
קרצינומה באדנוהיפופיזה - גידול ממאיר בבלוטה הוא מצב מאוד נדיר.
תסמונת שיהאן (Sheehan's Syndrome) - זוהי תסמונת הפוגעת בנשים לאחר ההריון. בזמן ההריון מתרחבת האדנוהיפופיזה ודורשת אספקת דם מוגברת. מיד אחר ההריון ישנו לעיתים קרובות דימום חזק או ירידה בלחץ הדם אצל האם. פגיעה זו באספקת הדם גורמת לנמק בהיפופיזה שעדיין זקוקה לאספקת דם מוגברת בעקבות גדילתה. מצב זה גורם לפן-היפופיטואיטריזם.
היפופיזיטיס - דלקת בבלוטה היא מצב נדיר מאוד, אך יכול לגרום למוות בעקבות ירידה חזקה בלחץ הדם (בעיקר על ידי פגיעה בציר בלוטת יותרת הכליה) מצב זה קשור אף הוא להיריון.
תסמונת האוכף הריק - בתסמונת זו האוכף הטורקי ריק, כפי שניתן לגלות בבדיקת רנטגן. הדבר נובע מלחץ מוגבר על הבלוטה, כתוצאה מגידול או מנוזל מוחי שדרתי (CSF) שגרם לדחיסתה. שאריות של הבלוטה נמצאות דחוסות לרוחב רצפת האוכף. השאריות מספיקות, בדרך-כלל, כדי לספק את הצרכים ההורמונליים של הגוף ולא נראים תסמינים כלל.
גידולי היפופיזה - גידולים באזור האוכף הטורקי הם כמעט תמיד שפירים, אך בגלל מקומם הרגיש וקרבתם להיפופיזה ולתצלובת הראייה הם מסוכנים מאוד ודורשים טיפול. הטיפול הוא כמעט תמיד כריתה של הגידול בגישה הנקראת טרנס-ספינואידלית. בגישה זו נמנעים מפתיחה של כיפת הגולגולת, והחדירה נעשית דרך האף והסינוס הספנואידלי. זו גישה בטוחה יחסית עם אחוזי הצלחה טובים.
ציר הורמונלי פשוט
בן אהלרס

| --- | --- |
אין תמונה חופשית
 לידה:  17 באוגוסט 1996 (בן 28) פורט דודג', ארצות הברית 
 מדינה:  ארצות הברית 
 עיסוק:  שחקן
 מקום לימודים:  אוניברסיטת מישיגן 
 פרופיל ב-IMDb
 
בן אהלרס (באנגלית: Ben Ahlers; נולד ב-17 באוגוסט 1996) הוא שחקן תיאטרון, טלוויזיה וקולנוע אמריקאי.
ביוגרפיה

אהלרס נולד ב־17 באוגוסט 1996 בפורט דודג', איווה. יש לו תואר ראשון במשחק מאוניברסיטת מישיגן.
קריירה > תיאטרון

במהלך לימודיו באוניברסיטה, שיחק אהלרס במחזה "אדם ללא חשיבות" בתפקיד פיטר. בשנת 2018 שיחק במחזות "The Closet" ו"חברות בחתונה" מאת הסופרת והמחזאית קארסון מקאלרס. המחזות הוצגו בפסטיבל ויליאמסטאון בויליאמסטאון מסצ'וסטס. בשנת 2019 שיחק במחזה "ילדים טובים" שהוצג בתיאטרון פסדינה.